BBC Hausa - News - Likitoci a Kenya na yajin aiki
An sabunta: 13 ga Satumba, 2012 - An wallafa a 15:42 GMT
Likitocin Kenya na bukatar karin albashi
Likitoci a kasar Kenya sun fara yajin aiki, tare da zargin gwamnatin kasar da kin cika masu alkawarin da ta dauka na karin albashi da kyakkyawan yanayin aiki.
Yajin aikin ya shafi asibitoci da dama a cikin Kasar, inda ake kin karbar marasa lafiya da dama
Wadanda suke kwance a asibiti kuwa, na jira ne na tsawon sa'o'i kafin samun kulawa daga ma'aikatan kiwon lafiyar.
Likitocin sun ce an yi musu alkawarin karin kudaden alawus-alawus da karin albashi tun watan disambar bara, a lokacin da suka tafi wani yajin aiki.